Menestyvä puhuja ja kirjailija myös torjuu väitteet yhteyksistä äärioikeistoon radikaalin vasemmiston harhoina.

Tuima katse, hyvin istuva puku ja aseistariisuvat puheenlahjat.

Kanadalainen Jordan B. Peterson on Toronton yliopiston psykologian professori, joka luennoi moraalista, kärsimyksestä, vapaudesta ja sivistyksestä. Ja hän on maailmantähti.

– Saamani suosio hämmästyttää minua jatkuvasti. Se tuntuu epätodelliselta. Toimittajien kohtaaminen on välillä aika julmaa. Olen aina varuillani.

Suuret katsomot täyttyvät kuulemaan Petersonin näkemyksiä, joita hän on koonnut kirjaansa 12 elämänohjetta, käsikirja kaaosta vastaan.

Yle tapasi Petersonin sunnuntaina Helsingissä ennen hänen loppuunmyytyä puhetilaisuuttaan.

Voit käynnistää haastatteluvideon tämän jutun pääkuvasta.

Petersonin kirjaa on myyty miljoonia kappaleita, ja siitä tullut monelle hengellisen oppaan kaltainen raamattu.

YouTubessa Peterson oli ilmiö jo ennen kirjaa tai kiertuetta. Ohjeet elämän tarkoituksesta ja järjestyksestä vetoavat muun muassa nuoriin miehiin.

– Kannustan nuoria miehiä vähentämään muiden kärsimyksiä ja torjumaan pahantahtoisuutta.

Ja kun jonkin sanotaan puhuttelevan nuoria miehiä, pian puhutaan myös syrjäytymisestä.

– On tärkeää pysyä vuorovaikutuksessa toisten kanssa.

Haluatko lisää katsottavaa? Katso Yle Kioskin video. (siirryt toiseen palveluun)

Siinä kysytään, miten syrjäytynyt nuori mies näkee yhteiskunnan ja miksi meidän kannattaisi kuunnella häntä.

Lue lisää:

Mikä on hyvän elämän salaisuus? Miljoonayleisön YouTubessa kerännyt Jordan B. Peterson saapuu Suomeen ja kertoo sen meille

Jordan Peterson – oikeiston pop-intellektuelli (niin & näin – filosofinen aikakauslehti) (siirryt toiseen palveluun)